ZAPISNIK
25. sjednice Vijeća Mjesnog odbora „Hrvatski narodni vladari”
održane 29. kolovoza 2023. u 17 sati u prostorijama Mjesnog odbora „Hrvatski narodni vladari”, Trg hrvatskih velikana 2/1

Nazočne članice Vijeća Mjesnog odbora „Hrvatski narodni vladari”: Anja Pletikosa, Vanja Zubović i Vanja Mladineo.

Predsjednica Vijeća Anja Pletikosa pozdravlja sve nazočne i konstatira da su na sjednici prisutne tri članica Vijeća, čime su stečeni uvjeti za raspravu. 

Predsjednica Vijeća daje na raspravu zapisnik sa 24. sjednice održane 20. lipnja 2023. godine.
Vijeće bez rasprave jednoglasno prihvaća zapisnik.

Predsjednica Vijeća otvara raspravu o predloženom dnevnom redu 25. sjednice.

Prijedlog dnevnog reda:

DNEVNI RED:

1.	Nacrt prijedloga Odluke o izradi UPU Desprim i Sportsko – rekreacijskog centra Brezovica, mišljenje, daje se
2.	Nacrt prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba, mišljenje, daje se
3.	Godišnji izvještaj o izvršenju Financijskog plana za 2022.
4.	Stanje na terenu i daljnje obveze članica Vijeća
5.	Razvoj situacije Trga žrtava fašizma
6.	Pitanja i prijedlozi

Predsjednica je predložila dvije dodatne točke vezane uz trenutačnu situaciju u mjesnom odboru. Članice Vijeća su jednoglasno podržale novi prijedlog dnevnog reda:


[bookmark: _heading=h.gjdgxs]DNEVNI RED:

1.	Nacrt prijedloga Odluke o izradi UPU Desprim i Sportsko – rekreacijskog centra Brezovica, mišljenje, daje se
2.	Nacrt prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba, mišljenje, daje se
3.	Godišnji izvještaj o izvršenju Financijskog plana za 2022.
4.	Stanje na terenu i daljnje obveze članica Vijeća
[bookmark: _Hlk144237045]5. 	Zahtjev za popravak stupića u Đorđićevoj, donošenje zaključka 
6. 	Zahtjev za postavljanje rukohvata na Iblerovom trgu, donošenje zaključka 
7.	Razvoj situacije Trga žrtava fašizma
8.	Pitanja i prijedlozi



Ad 1. Nacrt prijedloga Odluke o izradi UPU Desprim i Sportsko – rekreacijskog centra Brezovica
Članice Vijeća su detaljno pregledale dostavljene materijale te su nakon zajedničkog čitanja i rasprave jednoglasno donijele
Z A K L J U Č A K
o prijedlogu Odluke o izradi UPU Desprim i Sportsko – rekreacijskog centra Brezovica
1. Vijeće Mjesnog odbora „Hrvatski narodni vladari“ daje pozitivno mišljenje o prijedlogu Odluke o izradi UPU Desprim i Sportsko – rekreacijskog centra Brezovica
2. Ovaj se zaključak dostavlja Vijeću Gradske četvrti Donji grad. 


Ad 2. Nacrt prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba

Članice Vijeća su detaljno pročitale i raspravile dostavljene materijale te su jednoglasno donijele
Z A K L J U Č A K
o prijedlogu Odluke o izmjenama i dopunama Odluke o izradi izmjena i dopuna Prostornog plana Grada Zagreba
1. Vijeće Mjesnog odbora „Hrvatski narodni vladari“ daje pozitivno mišljenje o prijedloga Odluke o izmjenama i dopunama Odluke o izradi izmjena i dopuna Prostornog plana Grada Zagreba 
2. Ovaj se zaključak dostavlja Vijeću Gradske četvrti Donji grad. 

[bookmark: _Hlk146527865]Ad 3. Godišnji izvještaj o izvršenju Financijskog plana za 2022.
Članice Vijeća nisu donijele izvještaj o izvršenju Financijskog plane zbog greške u predloženom i poslanom materijalu. Naime, pod troškom „Ostali nespomenuti rashodi poslovanja“ navedeno je da su rashodi u 2022. godini bili 0, iako je Vijeće izglasalo korištenje tih sredstava za sredstva za čišćenje i održavanje prostora mjesnog odbora. Slijedom navedenog, pod kategorijom rashodi trebalo je pisati 4.200 kn.  

Ad 4. Stanje na terenu i daljnje obveze članica Vijeća
Članice Vijeća su razgovarale o stanju na terenu i svemu što još treba do kraja godine napraviti. Predsjednica je najavila da su stigla prometna ogledala te da će uskoro započeti asfaltiranje u Vlaškoj. Razgovaralo se i o oštećenim i nestalim stupićima u Đorđićevoj i o zahtjevu za postavljanje rukohvata na Iblerovom trgu.

Ad 5. Zahtjev za popravak stupića u Đorđićevoj, donošenje zaključka
Izvidom stanja na terenu Vijeće Mjesnog odbora je jednoglasno donijelo sljedeći:

 ZAKLJUČAK
o potrebi popravka polomljenih i nestalih stupića na nogostupu u Đorđićevoj ulici uz Traumatološku bolnicu
1. Vijeće Mjesnog odbora „Hrvatski narodni vladari“ traži da se poduzmu adekvatne mjere da se zamijene stupići u Đorđićevoj ulici uz Traumatološku bolnicu.

2. Ovaj se zaključak dostavlja Vijeću Gradske četvrti Donji grad.


Ad 6. Zahtjev za postavljanje rukohvata na Iblerovom trgu, donošenje zaključka
Na upit građana i nakon rasprave Vijeće Mjesnog odbora „Hrvatski narodni vladari“ jednoglasno donosi:
ZAKLJUČAK
o postavljanju rukohvata na Iblerovom trgu na prilazu Doma za starije i nemoćne Medveščak

1. Vijeće Mjesnog odbora „Hrvatski narodni vladari“ traži da se poduzmu odgovarajuće akcije da se postavi rukohvat na stepenicama na Iblerovom trgu na prilazu Domu za starije i nemoćne Medveščak.

2. Ovaj se zaključak dostavlja Vijeću Gradske četvrti Donji grad.


Ad. 7. Razvoj situacije Trga žrtava fašizma
Predsjednica je izvijestila da je natječajna dokumentacija za izradu elaborata za Trg žrtava fašizma u procesu izrade i da bi natječaj trebao biti raspisan u jesen. 

Ad. 7. Pitanja i prijedlozi
Nije bilo rasprave.


Sjednica je završila u 18.15 sati.
Zapisnik je vodila Vanja Mladineo.


KLASA: 024-08/23-002/1697
URBROJ: 251-13-11-1/003-23-02                                                                                             
Zagreb,  29. kolovoza 2023.




PREDSJEDNICA VIJEĆA
MJESNOG ODBORA
„HRVATSKI NARODNI VLADARI“

